Sovjetunionens forsvar havde fem militære grene: Hæren, de strategiske raketstyrker (RVSN), luftforsvarsstyrkerne (PVO), det offensive luftvåben (VVS) og marinen. Den sovjetiske hær var kendt som [[Den Røde Hær]] og var opstået som bolsjevikkernes styrker under borgerkrigen. Hæren var den forsvarsafdeling med mest politisk indflydelse og havde i 1989 to millioner mand under våben fordelt på 150 motoriserede riffeldivisioner og 52 panserdivisioner. [[Vojenno-Morskoj Flot SSSR|Den sovjetiske marine]] var frem til starten af 1960'erne en relativt lille forsvarsgren, men efter [[Cubakrisen]] blev den kraftigt udvidet under [[Sergej Gorsjkov]]s ledelse. Sovjetmarinen var særligt kendt for missilkrydsere og avancerede ubåde og havde en mandskabsstyrke på 500&nbsp;000 mand (1989).
Filosofi Historie Kultur Foreninger Organisationer